
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	 23.09.2009

	Nr.
	  26/591


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind unele măsuri pentru organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale, trimis comisiei pentru examinare pe fond, cu adresa nr. Pl.x 354 din 1 septembrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	23.09.2009

	  26/591


R A P O R T      
asupra proiectului de Lege privind unele măsuri pentru organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 354 din 1 septembrie 2009, cu dezbaterea pe fond, în procedură de urgenţă, a proiectului de Lege privind unele măsuri pentru organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat. 

La întocmirea prezentului raport Comisia a avut în vedere:

· avizul favorabil al Consiliului Legislativ (nr.854/22.07.2009);
· avizul favorabil al Comisiei juridice, de disciplină şi imunitaţi  (nr.31/728/8.09.2009);
· avizul favorabil al Comisiei pentru buget, finanţe şi bănci (nr.22/426/9.09.2009);
· avizul favorabil al Comisiei pentru muncă şi protecţie socială (nr.27/448/16.09.2009).


Proiectul de lege are ca obiect de reglementare unele măsuri pentru organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale.

Măsurile propuse vizează, conform Expunerii de motive, aducerea împreună şi revizuirea dispoziţiilor Ordonanţei de urgenţă a Guvernului nr.3/2009 şi ale Ordonanţei de urgenţă a Guvernului 17/2009, propunându-se abrogarea acesteia din urmă.
In conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege în şedinţa din 8 septembrie 2009.

La dezbaterile care au avut loc, au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Secretariatului General al Guvernului, doamna Mihaela Toader – director, domnul Nicolae Teodorescu – director şi domnul Dan Iaru - director.
In urma examinării proiectului de lege şi a opiniilor exprimate de membrii Comisiei pentru administraţie publică, amenajarea teritoriului şi echilibru ecologic, s-a hotărât, cu majoritate de voturi (1 abţinere), să se supună plenului Camerei Deputaţilor, spre dezbatere şi adoptare, proiectul de Lege privind unele măsuri pentru organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale în forma prezentată de Guvern.
La lucrările comisiei au fost prezenţi 25 deputaţi, din totalul de 31 membri ai comisiei.

În raport de conţinutul şi natura sa, proiectul de lege se încadrează în categoria legilor organice.

	PREŞEDINTE,
	SECRETAR,

	SULFINA BARBU
	MIHAI CRISTIAN APOSTOLACHE


Consultant, Nicoleta Toma

